Colorful Stage! The Movie: A Miku Who Can't Sing

ialah sebuah filem drama muzikal animasi Jepun berdasarkan permainan video  Hatsune Miku: Colorful Stage! yang dibangunkan oleh Colorful Palette dan diterbitkan oleh Sega. Dihasilkan oleh P.A. Works dan diedarkan oleh Shochiku, filem ini diarahkan oleh Hiroyuki Hata dan ditulis oleh Yoko Yonaiyama. Ia adalah filem pertama yang menampilkan watak Vocaloid Hatsune Miku.

Filem ini mula ditayangkan di pawagam Jepun pada 17 Januari 2025. Medialink telah mengedarkan filem ini bagi keluaran Malaysia dengan GSC sebagai pihak penayangan filem. Filem ini dikeluarkan pada 17 April 2025.

 Jalan Cerita 
Di Shibuya, lima kumpulan muzik belia (Leo/need, More More Jump!, Vivid Bad Squad, Wonderlands x Showtime, dan Nightcord at 25:00) menikmati hidup mereka ketika menggubah muzik. Mereka melakukannya dengan sokongan versi tema Virtual Singers berlainan Hatsune Miku, Kagamine Rin & Len, Megurine Luka, Meiko, dan Kaito, masing-masing menetap di Sekai, suatu alam selari yang menjelma dari perasaan ahli-ahli kumpulan mereka, dimana mereka pergi ke sana menggunakan telefon bimbit atau komputer mereka..

Sementara itu, satu versi Hatsune Miku yang belum pernah dilihat sedang menjelajah di pelbagai skrin di Shibuya, mencari pertolongan. Sekai Miku ini malap dan diselubungi lohong kegelapan, apabila perasaan orang-orang yang menjelmakannya, mengalami kemurungan dan memikir meninggalkan impian muzik dan artistik mereka, percaya bahawa mereka tidak boleh mencapainya. Akibatnya, Miku versi ini terputus harapan dan kesunyian dan tidak tergalak selepas dia gagal dalam percubaan berhubung secara emosi melalui lagu kepada orang dimana emosi mereka terkandung di dalam Sekainya. Miku yang keseorangan itu memohon bantuan semua lima kumpulan muzikal, setiap seorang memberi pertolongan menyempurnakan lagunya dan memulihkan keyakinannya semula. Dengan penuh tenaga, Miku sekali lagi mencuba berhubung dengan lagunya kepada orang-orang yang perasaan mereka membentuk Sekainya, tetapi berakhir dengan hampa.

Apabila setiap individu dimana perasan mereka yang membentuk Sekai terus murung, Miku semakin terdesak dan mula hilang harapan. Ketika dia telah berputus asa, Miku membawa kelima-lima kumpulan ke dalam Sekainya. Semasa mereka mengembara ke Sekai Miku yang sepi, mereka menyaksikan setiap orang dimana perasaan mereka membentuk Sekai dibelenggu kecelaruan hidup. Mereka cuba memikat Miku untuk tidak mengalah tetapi gagal. Miku dengan hiba mengucapkan terima kasih atas usaha mereka sebelum menghantar mereka pulang sementara Sekainya yang sepi diliputi laut kegelapan yang juga menyusup masuk ke lima Sekai yang lain dan menelan setiap Hatsune Miku di Sekai mereka. Kehancuran Sekai itu juga menyebabkan kegelapan luar biasa di sekitar Jepun dan setiap kumpulan mendapati bahawa kesemua suara Miku di alunan lagu telah lenyap dari dunia sebenar.

Setiap kumpulan kini sedar tentang hubungan diantara orang yang murung di dunia sebenar dan di Sekai, dan menyimpulkan bahawa untuk menyelamatkan Miku yang keseorangan dan mengembalikan Miku Sekai mereka adalah dengan menghiburkan semula orang-orang tersebut. Untuk melakukannya, mereka memutuskan untuk mempersembahkan lagu baharu mereka di khalayak ramai dengan harapan ia dapat mencapai mereka dan redakan kemurungan mereka. Ianya berhasil dan didengari mereka, menyebabkan laut kegelapan surut dari Sekai Miku yang sepi dan pemulihan semula Sekai Miku yang lain. Sekarang dengan harapan baru, Miku muncul semula dan persembahkan lagunya bagi seluruh Shibuya dan kali ini berjaya berhubung dengan semua orang.

Selepas persembahan, Miku yang optimis mengteleport kelima-lima kumpulan ke Sekainya semula, yang kini diterangi cahaya dan harapan, dan berterima kasih kerana membantunya menghabiskan gubahan lagunya. Kesemua mereka mengucapkan selamat tinggal kepada Miku dan kembali menjalani kehidupan biasa. Kemudian, salah seorang yang perasaannya membentuk Sekai Miku baru itu, melawatnya, dan Miku menyambut dia, dengan gembira memberitahu dia sudah menunggu kedatangannya.

 Pembikinan 
Filem ini diumumkan pada 29 Julai 2024. Filem ini dihasilkan oleh P.A. Works dan diarahkan oleh Hiroyuki Hata, dengan Yoko Yonaiyama menulis skrip, Yuki Akiyama mereka bentuk watak dan Satoshi Hōno menggubah lagu-lagu. Pelakon suara dari permainan video Hatsune Miku: Colorful Stage! kembali memainkan peranan mereka.

 Lagu 
Tema lagu oleh 40mp dan sasakure.UK berjudul  menampilkan vokal oleh Hatsune Miku, dan lagu penamat oleh Jin berjudul "Worlders" dengan susunan lagu oleh TeddyLoid yang dipersembahkan oleh kesemua 26 watak. Filem ini juga menampilkan enam lagu baharu yang digubah oleh Deco*27, dengan setiap lagu disusunkan oleh enam penghasil Vocaloid yang berbeza, dan satu lagu insert baharu berjudul  gubahan irucaice dan Ichinose LUPO, dan disusun oleh, tambahan penggubah, Tanchiky. Beberapa lagu Vocalid turut membuat kameo dalam filem.
JudulSusunanVokaltepeVirtual Singer"Story"Shota Horie (kemu)Leo/need"Fun!!"IyowaMore More Jump!GigaVivid Bad SquadNilfruitsWonderlands x ShowtimeSuriiNightcord at 25:00

 Rujukan 

 Nota 

Kategori:Medialink
Kategori:Templat tarikh filem dengan 1 tarikh tayangan
Kategori:Filem 2025
Kategori:Rencana yang mengandungi teks bahasa Jepun